2 Ebiya Solomone waleta musoñanya wa kūbaka njibo ya dijina dya Yehova+ ne njibo* ya bulopwe bwandi.+2 Solomone walemba mulongo wa bana-balume 70 000 bu ba kwingila mingilo mikwabo,* ne bana-balume 80 000 bu ba kusōnga mabwe mu ngulu,+ ne bantu 3 600 bu batadi ba kwibaludika.+3 Ne kadi, Solomone watumina Hilama+ mulopwe wa Tyila musapu amba: “Nongele monka mowalongēle tata Davida powamutumīne mityi ya sedele ya kūbaka nayo njibo* mwa kwikala.+4 Pano yeu ngubaka njibo ya dijina dya Yehova Leza wami, mwanda wa kumupandwila’yo, kusōka ensense ya mananshi+ ku meso andi, ne mwanda wa mikate mitentakanye*+ ya kyaba kyonso ne byamulambu bisōkwe, lubanga ne kyolwa,+ mu Masabato,+ mu makweji katenta,+ ne mu bitatyi bya masobo+ a Yehova Leza wetu. Kino i kitungo kya myaka na myaka kudi Isalela.5 Njibo yongubaka’i isa kwikala mikatampe, mwanda Leza wetu i mukatampe kupita baleza bakwabo bonso.6 Le i ani ubwanya mwingilo wa kumūbakila njibo? Mwanda madiulu ne diulu dya madiulu keakokejapo kumubwana,+ penepo ami ne ani le amba mūbakile njibo shi ke’nkapo kifuko kya kufitwila’po mwīshi wa bitapwa ku meso andi?7 Shi ke pano ntumine’ko sendwe wa bwino mu mingilo ya olo, ndalama, mukuba,+ byuma, myoya ityilakana, bityididila pyū, nyushi ifītuluka kadi uyukile kulonga bifwatulo. Ukengila mu Yuda ne mu Yelusalema na basendwe bami ba bwino bobaletele kudi tata Davida.+8 Kadi ntumine’ko ne mityi ya sedele, ya jenevidiye+ ne ya alengumu+ ya ku Lebanona, mwanda ndyukile biyampe amba bengidi bobe bapotolwele senene kutēta mityi ya mu Lebanona.+ Bengidi bami bakengidila pamo na bengidi bobe+9 mwanda wa kunongolwela mityi mivule mpata, ke-pantu njibo yongubaka’i isa kwikala mikatampe bya mwiko.10 Pano tala! Nsa kuleta byakudya bya bengidi bobe,+ boba batēta mityi: Makola* 20 000 a ñano, makola 20 000 a mebele a buluba, mabate* 20 000 a vinyu, ne mabate 20 000 a māni.”11 Pa kino Hilama mulopwe wa Tyila watumina Solomone mukanda namino amba: “Yehova usenswe bantu bandi, o mwanda wakubikika bu mulopwe wabo.”12 Kupwa Hilama wanena’mba: “Yehova Leza wa Isalela atendelwe, mwine walongele madiulu ne ntanda, mwanda wape Mulopwe Davida mwana wa tunangu,+ mupebwe budyumuku ne ñeni,+ mwine usa kūbakila Yehova njibo ne njibo ya bulopwe bwandi.13 Pano yeu ntuma Hilama-Abi, sendwe wa bwino, mupebwe ñeni,+14 mwanā mwana-mukaji mwine Dani ino shandi i wa ku Tyila; i mupotolole kwingila na olo, ndalama, mukuba, byuma, mabwe, mityi, myoya ityilakana, nyushi ifītuluka, ne bityididila pyū.+ Ubwanya kulonga bifwatulo bya miswelo yonso ne kulonga byonso byobamunena kupunga.+ Usa kwingidila pamo na basendwe bobe ba bwino ne basendwe ba mfumwami, shobe Davida.15 Shi ke pano mfumwami atume ñano, mebele a buluba, māni, ne vinyu byaalaile bengidi bandi.+16 Netu tusa kutēta mityi ya mu Lebanona,+ ya buvule bonso bosaka, kadi tusa kukuletela’yo lwa mema ku Yopa+ mikutyile pamo; nobe ukeikandija ku Yelusalema.”+17 Ebiya Solomone wabala bana-balume bonso badi beni ba kibundi mu ntanda ya Isalela,+ kupwa kubala kwebabadile shandi Davida,+ kwatanwa bantu 153 600.18 Penepo watūla bantu 70 000 bu ba kwingila mingilo mikwabo,* bantu 80 000 bu ba kusōnga mabwe+ mu ngulu, ne bantu 3 600 bu batadi ba kwingidija bantu mingilo.+
bem_Latn